Merelava i wantem bank seves
Merelava long Banks Grup i askem seves blong komisol Bank.
Wan papa i talem se ol pipol i mas travel longfala distens blong kasem Gaua blong mekem banking.
Lokol ia, Mika Albie, we woman blong hemi i tij long wan Primary skul, i talem se taem paydei oli mas travel tri haoa i ko long Gaua.
Mr Albie i talem se i nokat bot mo trak long Merelava.
“Blong jatarem wan bot i kam long Gaua,pik ap ol lokol blong ko long Gaua mekem banking mo kambak drop off hemi ova VT90,000,”Mr Albie i talem.
“Mo hemia i sas tumas.
“Mifala i plis long ol otoriti blong bank blong setem ap seves blong bank long plesia blong mekem laef i isi lelbet. Evri pay dei, ol tija mo ol nes o even ol lokol bisnisman i mas travel mo spendem mani olsem mo i no fea.
Mr Albie i talem se i kat tri Primary skul long Merelava. Wan English mo French skul we ol tija i tij long hem.
Hemi talem se i kat wan health dispensary tu we wan health wokman i stap wok long hem.
“Bot fea i sas tumas,” Mr Albie i talem.
VBTC Nius i traem blong kasem ol otoriti long rurol bank mbe oli no kamaot klia yet wetem wan ansa.
Mr Albie i askem ol otoriti blong tekem hem ia wan prioriti blong putum seves ia i ko long grasrot.
I kat ova 400 pipol long aelan ia.
Merelava i stap long 50 kilomita east blong Gaua aelan.
eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn